Jean Peters

Elizabeth Jean Peters (15. lokakuuta 1926 Canton – 13. lokakuuta 2000) oli yhdysvaltalainen näyttelijätär, joka oli 1940- ja 1950-luvulla kiinnitetty 20th Century Foxille. Hän esiintyi Joseph Cottenin ja Marilyn Monroen rinnalla elokuvassa Niagara (1953) ja Marlon Brandon tähdittämässä elokuvassa Viva Zapata! (1952). Jean Peters vetäytyi vähitellen julkisuudesta 1950-luvun puolivälin jälkeen. Hänen viimeinen elokuvansa oli Mieheni Peter (1955). 

Erottuaan ensimmäisestä avioliitostaan teksasilaisen öljy-yrittäjän Stuart Cramerin kanssa Jean Peters nai miljonääri Howard Hughesin 1957. Liitto, joka oli Hughesin kolmas, kesti vuoteen 1971, mutta pari oli asunut erillään jo vuosia tätä ennen, ja keskustellutkin vain puhelimitse Hughesin erakoiduttua. Jean Peters aktivoitui uudelleen vasta 1970- ja 1980-luvulla esiintyen televisiosarjoissa, kuten Ristin varjossa ja Murhasta tuli totta.

Jean Peters kuoli leukemiaan Kalifornian Carsbadissa vuonna 2000.

Yhdysvaltalaiset näyttelijät
Vuonna 1926 syntyneet
Vuonna 2000 kuolleet